قیرقیزیستان پرزیدنتی سوورونبای جنبکوو، تورکییه‌نین قیرقیزیستان اوچون قارداش و دوست اؤلکه اولدوغونو ایفاده ائتدی.
قیرقیزیستان جمهورباشقان‌لیغی مطبوعات مرکزین‌دن وئریله‌ن معلوماتا گؤره، جمهورباشقانی جنبکوو، قیرقیزیستانا سفر ائد‌ن عدالت و قالخینما پارتیسینین آنکارا میللت وکیلی توغرول تورکئشی قبول ائتدی.
ایکی‌لی امکداش‌لیق مسئله‌لرینین مذاکیره اولوندوغو گؤروشمه‌ده جنبکوو، مؤوجود وضعیت‌دن سئوینج دویدوغونو بیلدیره‌رک، تورکییه‌نین قیرقیزیستان اوچون قارداش و دوست بیر اؤلکه اولدوغونو وورغولادی.
تورکییه-قیرقیزیستان یوکسک سویه‌لی استراتژیک امکداش‌لیق شوراسی توپلانتیسینین ۴ ایل آرادان سونرا اؤتن ایل گئچیریلدیگینی خاطیرلادان جنبکوو، اؤلکه‌لر آراسین‌دا تیجاری و اقتصادی باغلارین گوجلندیریله‌رک داوام ائتدیریلمه‌سی ضرورتینی دیله گتیردی.
جنبکووا قبولا گؤره تشکرلرینی بیلدیرن توغرول تورکئش ایسه پارلمانلارآراسی دیالوگون آرتما‌سینین ایکی اؤلکه آراسین‌داکی امکداشلیغین گلیشمه‌سینه قاتقی وئردیگینی بیلدیردی.
تورکئش، تورکییه طرفینین قیرقیزیستان ایله هر زامان یاپیجی دیالوگا آچیق اولدوغونو قید ائتدی.
